ประชาชนทยอยเดินทางกลับจากภูมิลำเนาสู่กรุงเทพมหานคร หลังจากช่วงวัดหยุดยาวเทศกาลปีใหม่ 2563
ประชาชนทยอยเดินทางกลับจากภูมิลำเนาสู่กรุงเทพมหานคร หลังจากช่วงวัดหยุดยาวเทศกาลปีใหม่ 2563 บรรยากาศที่สถานีขนส่งผู้โดยสารกรุงเทพ หรือสถานีหมอชิต ตั้งแต่ช่วงบ่ายจนถึงเย็นวันนี้ เริ่มมีประชาชนที่เดินทางกลับจากภูมิลำเนาเนื่องจากช่วงวันหยุดยาวเทศกาลขึ้นปีใหม่ 2563 ทยอยเดินทางกลับเข้าสู่กรุงเทพมหานครแล้ว โดยทางเจ้าหน้าที่คาดการณ์ว่าในช่วงค่ำจนถึงรุ่งเช้าของวันพรุ่งนี้ จะมีประชาชนเดินทางเข้ามาจำนวนมากขึ้นเพื่อเตรียมตัวเริ่มทำงานในวันที่ 2 มกราคมนี้ ด้านการรักษาความปลอดภัยมีเจ้าหน้าที่ตำรวจ ทหารและอาสาสมัคร สนธิกำลังกันตรวจดูแลความเรียบร้อยให้ประชาชนอย่างเต็มที่ เพื่อป้องกันเหตุอันตราที่อาจเกิดขึ้น ขณะที่สภาพการจราจรโดยรอบสถานีขนส่งผู้โดยสารกรุงเทพยังคงใช้งานได้อย่างคล่องตัว ด้านรถสาธารณะยังคงมีให้บริการประชาชนเพียงพอต่อความต้องการ นางกมลวรรณ สุวรรณณานนท์ ชาวจังหวัดกำแพงเพชร กล่าวว่า ออกเดินทางจากจังหวัดกำแพงเพชรตั้งแต่ช่วงเช้าที่ผ่านมา โดยการเดินทางสะดวกสบาย มีเจ้าหน้าที่คอยอำนวยความสะดวและมั่นใจในความปลอดภัยเนื่องจากมีการตรวจวัดระดับแอลกอฮอล์ของพนักงานขับรถ ก่อนออกเดินทางด้วยทางบริษัท ขนส่ง จำกัด หรือ บขส. พร้อมอำนวยความสะดวกประชาชนเดินทางกลับเข้ากรุงเทพฯ โดยคาดการณ์ว่าประชาชนจะทยอยเดินทางกลับเข้ากรุงเทพฯ ตั้งแต่วันนี้- 3 มกราคม 2563 โดยได้จัดเที่ยววิ่งรถโดยสารจากปกติ วันละ 5,486 เที่ยว เพิ่มเที่ยวเสริมวันละประมาณ 2,118 เที่ยว รวม 7,604 เที่ยว รองรับผู้โดยสารได้ถึงวันละประมาณ 141,788 คน พร้อมได้ประสานองค์การขนส่งมวลชนกรุงเทพ (ขสมก) จัดรถโดยสารให้บริการประชาชน อาทิ เส้นทางสถานีขนส่งหมอชิต 2 -บีทีเอส , สถานีขนส่งหมอชิต 2 ถึงพระราม 2 และได้ประสานงานให้รถแท๊กซี่เข้ามารับ-ส่ง ผู้โดยสาร เพื่ออำนวยความสะดวกและช่วยระบายผู้โดยสารออกจากสถานีขนส่งผู้โดยสารในบริเวณขาเข้าด้วย